title: A Bizottság (EU) 2019/567 végrehajtási rendelete (2019. április 9.) az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról

text:
                  10.4.2019

                  HU

                  Az Európai Unió Hivatalos Lapja

                  L 99/36

         A BIZOTTSÁG (EU) 2019/567 VÉGREHAJTÁSI RENDELETE
         (2019. április 9.)
         az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel az Irakkal fennálló gazdasági és pénzügyi kapcsolatok egyes korlátozásairól és a 2465/96/EK rendelet hatályon kívül helyezéséről szóló, 2003. július 7-i 1210/2003/EK tanácsi rendeletre (1) és különösen annak 11. cikke b) pontjára,
         mivel:

                     (1)

                     Az 1210/2003/EK rendelet III. melléklete felsorolja azon állami intézményeket, vállalkozásokat és szervezeteket, valamint a korábbi iraki kormány azon természetes és jogi személyeit, intézményeit és szervezeteit, amelyekre az említett rendelet értelmében a 2003. május 22-én Irakon kívül található pénzkészletek és gazdasági erőforrások befagyasztása vonatkozik.

                     (2)

                     2019. április 4-én az Egyesült Nemzetek Biztonsági Tanácsának szankcióbizottsága úgy határozott, hogy kilenc bejegyzést töröl az azon személyekre és szervezetekre vonatkozó jegyzékéből, amelyekre vonatkozóan a pénzeszközök és gazdasági erőforrások befagyasztását alkalmazni kell.

                     (3)

                     Az 1210/2003/EK rendelet III. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            Az 1210/2003/EK rendelet III. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 9-én.

                  a Bizottság részéről,

                  az elnök nevében,

                  a Külpolitikai Eszközökért Felelős Szolgálat vezetője

            (1)  HL L 169., 2003.7.8., 6. o.

            MELLÉKLET
            Az 1210/2003/EK tanácsi rendelet III. mellékletében a következő bejegyzéseket el kell hagyni:

                        „48.

                        GENERAL ESTABLISHMENT FOR THARTHAR PROJECT. Cím: P.O. Box 21, Fallouja, Irak.”

                        „58.

                        IRAKI BROADCASTING AND TELEVISION ESTABLISHMENT. Cím: Broadcasting & TV Building, Salihiya, Karkh, Bagdad, Irak.”

                        „64.

                        IRAKI NEWS AGENCY. Cím: 28 Nissan Complex, Al Salihiya, Bagdad, Irak.”

                        „81.

                        MINISTRY OF YOUTH, DIRECTORATE GENERAL OF PLANNING AND FOLLOW UP, IMPORT SECTION. Cím: P.O. Box 19055, Palestine Street, near Al-Shaab Stadium, Bagdad, Irak.”

                        „140.

                        STATE ENTERPRISE FOR IRRIGATION PROJECTS. Cím: Karantina, near Sarafiya Bridge, Bagdad, Irak.”

                        „164.

                        STATE ESTABLISHMENT OF HADITHA DAM. Cím: Haklanya, Haditha, Irak.”

                        „165.

                        STATE ESTABLISHMENT OF HEMREEN DAM. Cím: 6 Mukdadiya, Mukdadiya, Irak.”

                        „169.

                        STATE ESTABLISHMENT OF MOSUL DAM. Cím: Ninewa Governorate, Mosul, Irak.”

                        „170.

                        STATE ESTABLISHMENT OF SMALL DAMS AND REGULATORS. Cím: Sinak, Bagdad, Irak.”


title: A Bizottság (EU) 2019/647 végrehajtási rendelete (2019. április 15.) egyes áruk Kombinált Nómenklatúra szerinti besorolásáról

text:
                  25.4.2019

                  HU

                  Az Európai Unió Hivatalos Lapja

                  L 110/13

         A BIZOTTSÁG (EU) 2019/647 VÉGREHAJTÁSI RENDELETE
         (2019. április 15.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 15-én.

                  a Bizottság részéről,

                  az elnök nevében,

               Stephen QUEST

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        Különféle illesztőegységekből érkező, különböző formátumú hangfájlok lejátszására szolgáló audiokészülék (úgynevezett „hangprojektor”). Teljes mérete körülbelül 110 × 14 × 7 cm.
                        A készülék fel van szerelve az alábbiakkal:

                                    —

                                    Ethernet-csatlakozó,

                                    —

                                    Bluetooth és wifi hálózati kapcsolódási lehetőség,

                                    —

                                    digitális optikai bemenet, valamint RCA vonalbemenetek és –kimenetek,

                                    —

                                    két USB-port, melyek közül az egyik a termék szervizelésére szolgáló mini-USB.

                              A készülék másik hanglejátszó készülékhez vagy televíziókészülékhez csatlakoztatva használható. USB-s flashmemóriában tárolt és internetes rádión sugárzott audiofájlokat egyaránt le tud játszani. Kialakításánál fogva képes térbeli (surround) hanghatást és sztereoeffektusokat létrehozni.

                        8519 81 45

                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8519 , a 8519 81  és a 8519 81 45  KN-kód szövege határozza meg.
                        A készülék a 8518  vtsz. alá tartozó hangszóró (ha másik hanglejátszó készülékhez vagy televíziókészülékhez csatlakoztatva használják) és a 8519  vtsz. alá tartozó hanglejátszó készülék (ha USB-s flashmemóriában tárolt vagy internetes rádión sugárzott audiofájlok lejátszására használják) funkcióit ötvözi.
                        Mivel a készülék hanglejátszó funkcióval is rendelkezik, az áru 8518  vtsz. alá történő besorolása kizárt.
                        A készülék USB-csatlakozóval van ellátva, ami azt jelenti, hogy félvezető adathordozót használ. Ezért a terméket a 8519 81 45  KN-kód alá, félvezető adathordozót használó más hanglejátszó készülékként kell besorolni.


title: A Tanács (EU) 2019/672 végrehajtási rendelete (2019. április 29.) a Mianmarral/Burmával szembeni korlátozó intézkedésekről szóló 401/2013/EU rendelet végrehajtásáról

text:
                  30.4.2019

                  HU

                  Az Európai Unió Hivatalos Lapja

                  L 114/1

         A TANÁCS (EU) 2019/672 VÉGREHAJTÁSI RENDELETE
         (2019. április 29.)
         a Mianmarral/Burmával szembeni korlátozó intézkedésekről szóló 401/2013/EU rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a Mianmarral/Burmával szembeni korlátozó intézkedésekről és a 194/2008/EK rendelet hatályon kívül helyezéséről szóló, 2013. május 2-i 401/2013/EU tanácsi rendeletre (1) és különösen annak 4i. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2013. május 2-án elfogadta a 401/2013/EU rendeletet.

                     (2)

                     A Tanács a 401/2013/EU rendelet 4i. cikke (1) bekezdésének megfelelően felülvizsgálta a jegyzékbe vett személyeknek és szervezeteknek a rendelet IV. mellékletében foglalt jegyzékét.

                     (3)

                     A jegyzékben szereplő bejegyzések közül kettő tekintetében aktualizált információk állnak rendelkezésre, továbbá valamennyi, a jegyzékben szereplő személynek fel kell tüntetni a nemét.

                     (4)

                     A 401/2013/EU rendelet IV. mellékletét ennek megfelelően módosítani kell,

               ELFOGADTA EZT A RENDELETET:

            1. cikk
            A 401/2013/EU rendelet IV. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 29-én.

                  a Tanács részéről

                  az elnök

               G. CIAMBA

            (1)  HL L 121., 2013.5.3., 1. o.

            MELLÉKLET
            A személyeknek és szervezeteknek a 401/2013/EU rendelet IV. mellékletében foglalt jegyzékében az 1–14. bejegyzés helyébe a következő bejegyzések lépnek:

                           Név

                           Azonosító adatok

                           A jegyzékbe vétel okai

                           A jegyzékbe vétel dátuma

                           „1.

                           Aung Kyaw Zaw

                           Születési idő: 1961. augusztus 20.
                           Neme: férfi
                           Útlevélszáma: DM000826
                           Kiállítás napja: 2011. november 22.
                           Lejárat napja: 2021. november 21.
                           Katonai azonosító szám: BC 17444

                           Aung Kyaw Zaw altábornagy volt a mianmari/burmai fegyveres erők (Tatmadaw) 3. sz. különleges műveletek hivatalának parancsnoka 2015 augusztusától 2017 végéig. A 3. sz. különleges műveletek hivatala gyakorolta az ellenőrzést a nyugati parancsnokság felett, és ezzel összefüggésben Aung Kyaw Zaw altábornagyot felelősség terheli azokért az atrocitásokért és súlyos emberi jogi jogsértésekért, amelyeket a Rakhajn államban élő rohindzsa népességgel szemben a nyugati parancsnokság ebben az időszakban elkövetett. Az említett atrocitások és jogsértések magukban foglalnak jogellenes kivégzéseket, szexuális erőszakot, valamint a rohindzsák házainak és épületeinek szisztematikus felgyújtását.

                           2018.6.25.

                           2.

                           Maung Maung Soe

                           Születési idő: 1964. március
                           Neme: férfi
                           Nemzeti személyazonosító szám: Tatmadaw Kyee 19571

                           Maung Maung Soe vezérőrnagy volt a mianmari/burmai fegyveres erők (Tatmadaw) nyugati parancsnokságának parancsnoka volt 2016 októberétől 2017. november 10-ig, és felügyelte a Rakhin államban folytatott katonai műveleteket. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a nyugati parancsnokság ebben az időszakban elkövetett. Az említett atrocitások és jogsértések magukban foglalnak jogellenes kivégzéseket, szexuális erőszakot, valamint a rohindzsák házainak és épületeinek szisztematikus felgyújtását.

                           2018.6.25.

                           3.

                           Than Oo

                           Születési idő: 1973. október 12.
                           Neme: férfi
                           Katonai azonosító szám: BC 25723

                           Than Oo dandártábornok a mianmari/burmai fegyveres erők (Tatmadaw) 99. könnyűgyalogos hadosztályának a parancsnoka. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhajn államban élő rohindzsa népességgel szemben a 99. könnyűgyalogos hadosztály 2017 második felében elkövetett. Az említett atrocitások és jogsértések magukban foglalnak jogellenes kivégzéseket, szexuális erőszakot, valamint a rohindzsák házainak és épületeinek szisztematikus felgyújtását.

                           2018.6.25.

                           4.

                           Aung Aung

                           Neme: férfi
                           Katonai azonosító szám: BC 23750

                           Aung dandártábornok a mianmari/burmai fegyveres erők (Tatmadaw) 33. könnyűgyalogos hadosztályának a parancsnoka. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhajn államban élő rohindzsa népességgel szemben a 33. könnyűgyalogos hadosztály 2017 második felében elkövetett. Az említett atrocitások és jogsértések magukban foglalnak jogellenes kivégzéseket, szexuális erőszakot, valamint a rohindzsák házainak és épületeinek szisztematikus felgyújtását.

                           2018.6.25.

                           5.

                           Khin Maung Soe

                           Születési idő: 1972
                           Neme: férfi

                           Khin Maung Soe dandártábornok a mianmari/burmai fegyveres erők (Tatmadaw) – esetenként 15. könnyűgyalogos hadosztályának is nevezett – 15. katonai műveleti parancsnokságának parancsnoka, amelyhez az 564. gyalogos zászlóalj is tartozik. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a 15. katonai műveleti parancsnokság és különösen az 564. gyalogos zászlóalj 2017 második felében elkövetett. Az említett atrocitások és jogsértések magukban foglalnak jogellenes kivégzéseket, szexuális erőszakot, valamint a rohindzsák házainak és épületeinek szisztematikus felgyújtását.

                           2018.6.25.

                           6.

                           Thura San Lwin

                           Születési idő: 1959. március 17.
                           Neme: férfi

                           Thura San Lwin dandártábornok volt a határrendészeti erők parancsnoka 2016 októberétől 2017 októberének elejéig. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a határrendészeti erők az említett időszakban elkövettek. Az említett atrocitások és jogsértések magukban foglalnak jogellenes kivégzéseket, valamint a rohindzsák házainak és épületeinek szisztematikus felgyújtását.

                           2018.6.25.

                           7.

                           Thant Zin Oo

                           Neme: férfi

                           Thant Zin Oo a 8. biztonsági rendészeti zászlóalj parancsnoka. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a 8. biztonsági rendészeti zászlóalj 2017. második felében elkövetett. A súlyos emberi jogi jogsértések magukban foglalnak jogellenes kivégzéseket, valamint a rohindzsák házainak és épületeinek szisztematikus felgyújtását. Ezen jogsértések elkövetésére a mianmari/burmai fegyveres erők (Tatmadaw) 33. könnyűgyalogos hadosztályával együtt és annak közvetlen támogatásával, Aung Aung dandártábornok vezetésével került sor. Ezért Thant Zin Oo összefüggésbe hozható a jegyzékben szereplő Aung Aung dandártábornokkal.

                           2018.6.25.

                           8.

                           Ba Kyaw

                           Neme: férfi

                           Ba Kyaw a mianmari/burmai fegyveres erők (Tatmadaw) 564. könnyűgyalogos zászlóaljának törzsőrmestere. Atrocitásokat és súlyos emberi jogi jogsértéseket követett el – köztük emberölést, áttelepítéseket és kínzást – a Rakhjan államban élő rohindzsa népességgel szemben 2017. második felében. Konkrétan a 2017. augusztus 27-i Maung nu-i tömeggyilkosság egyik fő elkövetőjeként azonosították.

                           2018.12.21.

                           9.

                           Tun Naing

                           Neme: férfi

                           Tun Naing a határrendészet Taung Bazarban lévő bázisának parancsnoka. E minőségében felelős a Rakhjan államban élő rohindzsa népességgel szemben 2017. augusztus 25. előtt, körül és után a Taung Bazarban állomásozó határrendészet által elkövetett – kényszerőrizetet, rossz bánásmódot és kínzást is magukban foglaló – atrocitásokért és súlyos emberi jogi jogsértésekért.

                           2018.12.21.

                           10.

                           Khin Hlaing

                           Születési idő: 1968. május 2.
                           Neme: férfi

                           Khin HLaing dandártábornok a 99. könnyűgyalogos hadosztály korábbi parancsnoka és a mianmari/burmai fegyveres erők (Tatmadaw) északkeleti parancsnokságának jelenlegi parancsnoka. A 99. könnyűgyalogos hadosztály parancsnokaként felügyelte a Sán államban 2016-ban és 2017 elején végrehajtott katonai műveleteket. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket Sán államban a falvak etnikai kisebbséghez tartozó lakosságával szemben a 99. könnyűgyalogos hadosztály 2016 második felében elkövetett. Az említett atrocitások és jogsértések magukban foglalnak jogellenes kivégzéseket, kényszerőrizetet és falvak lerombolását.

                           2018.12.21.

                           11.

                           Aung Myo Thu

                           Neme: férfi

                           Aung Myo Thu őrnagy a mianmari/burmai fegyveres erők (Tatmadaw) 33. könnyűgyalogos hadosztályának műveleti parancsnoka. A 33. könnyűgyalogos hadosztály műveleti parancsnokaként felügyelte a Rakhjan államban 2017-ben végrehajtott katonai műveleteket. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a 33. könnyűgyalogos hadosztály 2017 második felében elkövetett. Az említett atrocitások és jogsértések magukban foglalnak jogellenes kivégzéseket, szexuális erőszakot, valamint kényszerőrizetet.

                           2018.12.21.

                           12.

                           Thant Zaw Win

                           Neme: férfi

                           Thant Zaw Win a mianmari/burmai fegyveres erők (Tatmadaw) 564. könnyűgyalogos zászlóaljának őrnagya. E minőségében felügyelte a Rakhjan államban végrehajtott katonai műveleteket és felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben az 564. könnyűgyalogos zászlóalj – mindenekelőtt 2017. augusztus 27-én Maung Nu faluban és annak környékén – elkövetett. Az említett atrocitások és jogsértések magukban foglalnak jogellenes kivégzéseket, szexuális erőszakot, valamint a rohindzsák házainak és épületeinek szisztematikus felgyújtását.

                           2018.12.21.

                           13.

                           Kyaw Chay

                           Neme: férfi

                           Kyaw Chay a határrendészet tizedese. Korábban Zay Di Pyinben állomásozott, ahol a Zay Di Pyinben lévő határrendészeti bázis parancsnoka volt 2017. augusztus 25. környékén, amikor is a parancsnoksága alatt a határrendészet emberi jogi jogsértések sorozatát követte el. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a határrendészet az említett időszakban elkövetett. Emellett részt vett súlyos emberi jogi jogsértésekben is. Ezek a jogsértések fogva tartottakkal való rossz bánásmódot és kínzást is magukban foglalnak.

                           2018.12.21.

                           14.

                           Nyi Nyi Swe

                           Neme: férfi

                           Nyi Nyi Swe vezérőrnagy a mianmari/burmai fegyveres erők (Tatmadaw) északi parancsnokságának korábbi parancsnoka. E minőségében felelősség terheli azokért az atrocitásokért és súlyos emberi jogi jogsértésekért, köztük polgári személyekkel való rossz bánásmódért, amelyeket az északi parancsnokság Kacsin államban 2016 májusától 2018 áprilisáig (a délnyugati parancsnokság parancsnokává történő kinevezéséig) elkövetett. Felelősség terheli továbbá a Kacsin államban szükséget szenvedő polgári lakosságot célzó humanitárius segítség nyújtásának az említett időszakban történő akadályozásáért, különösen az élelmiszer-szállítmányok akadályozásáért.

                           2018.12.21.”


title: A Bizottság (EU) 2019/675 végrehajtási rendelete (2019. április 29.) a harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről szóló 1067/2008/EK rendelet módosításáról

text:
                  30.4.2019

                  HU

                  Az Európai Unió Hivatalos Lapja

                  L 114/10

         A BIZOTTSÁG (EU) 2019/675 VÉGREHAJTÁSI RENDELETE
         (2019. április 29.)
         a harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről szóló 1067/2008/EK rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke első bekezdésének a) pontjára,
         mivel:

                     (1)

                     Az 1067/2008/EK bizottsági rendelet (2) 2. cikkének (1) bekezdése összesen 3 073 177 tonnára vonatkozó behozatali vámkontingens megnyitásáról rendelkezik a 1001 99 00 KN-kód alá tartozó, a kiválótól eltérő minőségű közönséges búza tekintetében, amely esetében a vám összege 12 EUR/tonna.

                     (2)

                     Az 1067/2008/EK rendelet 3. cikkének (1) bekezdése a teljes vámkontingensen belül rendelkezik egy 2 378 387 tonnás alkontingensről a harmadik országok tekintetében, Kanada és az Amerikai Egyesült Államok kivételével, valamint egy 122 790 tonnás erga omnes alkontingensről.

                     (3)

                     Az Európai Unió 2004. évi bővítését követően az Egyesült Államokkal a GATT XXIV. cikkének 6. pontja értelmében kötött megállapodás (3) keretében azonban megegyezés született arról, hogy az erga omnes alkontingensen belül 6 787 tonnát figyelembe vesznek. Ezért 6 787 tonnát hozzá kell adni az erga omnes alkontingenshez, míg ugyanezt a mennyiséget le kell vonni a Kanadán és az Amerikai Egyesült Államokon kívüli harmadik országokra vonatkozó alkontingensből.

                     (4)

                     Az 1067/2008/EK rendelet 3. cikkének (3) bekezdése alapján a Kanadán és az Amerikai Egyesült Államokon kívüli harmadik országokra vonatkozó alkontingenst négy negyedéves részidőszakra kell felosztani. Tekintettel a szóban forgó alkontingens mennyiségének fent említett csökkentésére, minden egyes negyedéves részidőszak mennyiségét ki kell igazítani.

                     (5)

                     Az 1067/2008/EK rendeletet ezért ennek megfelelően módosítani kell.

                     (6)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            Az 1067/2008/EK rendelet 3. cikke az alábbiak szerint módosul:

                        1.

                        az (1) bekezdés helyébe a következő szöveg lép:

                           „(1)   A 2. cikk (1) bekezdésében említett behozatali vámkontingenst három alkontingensre kell felosztani:

                                       a)

                                       I. alkontingens (tételszám: 09.4123): 572 000 tonna az Amerikai Egyesült Államok tekintetében;

                                       b)

                                       II. alkontingens (tételszám: 09.4125): 2 371 600 tonna a harmadik országok tekintetében, Kanada és az Amerikai Egyesült Államok kivételével;

                                       c)

                                       III. alkontingens (tételszám: 09.4133): 129 577 tonna az erga omnes tekintetében.”;

                        2.

                        az (3) bekezdés helyébe a következő szöveg lép:

                           „(3)   A II. alkontingenst négy negyedéves részidőszakra kell felosztani, amelyek a következő időtartamokat és mennyiségeket foglalják magukban:

                                       a)

                                       1. részidőszak: január 1-jétől március 31-ig: 592 900 tonna;

                                       b)

                                       2. részidőszak: április 1-jétől június 30-ig: 592 900 tonna;

                                       c)

                                       3. részidőszak: július 1-jétől szeptember 30-ig: 592 900 tonna;

                                       d)

                                       4. részidőszak: október 1-jétől december 31-ig: 592 900 tonna.”

            2. cikk
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 29-én.

                  a Bizottság részéről

                  az elnök

               Jean-Claude JUNCKER

            (1)  HL L 347., 2013.12.20., 671. o.

            (2)  A Bizottság 1067/2008/EK rendelete (2008. október 30.) a harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről, valamint az 1234/2007/EK tanácsi rendelettől való eltérésről (HL L 290., 2008.10.31., 3. o.).

            (3)  A Tanács 2006/333/EK határozata (2006. március 20.) az Európai Közösség és az Amerikai Egyesült Államok között, az 1994. évi Általános Vám- és Kereskedelmi Egyezmény (GATT) XXIV. cikke 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt módosítására vonatkozó, levélváltás formájában létrejött megállapodás megkötéséről (HL L 124., 2006.5.11., 13. o.).


title: A Bizottság (EU) 2019/676 végrehajtási rendelete (2019. április 29.) az ABE-IT 56 kis kockázatú hatóanyagnak (a Saccharomyces cerevisiae DDSF623 törzséből előállított lizátum komponensei) a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU bizottsági végrehajtási rendelet mellékletének módosításáról (EGT-vonatkozású szöveg.)

text:
                  30.4.2019

                  HU

                  Az Európai Unió Hivatalos Lapja

                  L 114/12

         A BIZOTTSÁG (EU) 2019/676 VÉGREHAJTÁSI RENDELETE
         (2019. április 29.)
         az ABE-IT 56 kis kockázatú hatóanyagnak (a Saccharomyces cerevisiae DDSF623 törzséből előállított lizátum komponensei) a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU bizottsági végrehajtási rendelet mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 22. cikke (1) bekezdésére, összefüggésben 13. cikke (2) bekezdésével,
         mivel:

                     (1)

                     2016. április 1-jén az ABE-IT 56 hatóanyaggal foglalkozó munkacsoport az 1107/2009/EK rendelet 7. cikke (1) bekezdésének megfelelően kérelmet nyújtott be Franciaországhoz az ABE-IT 56 (a Saccharomyces cerevisiae DDSF623 törzséből előállított lizátum komponensei) hatóanyag (a továbbiakban: ABE-IT 56) jóváhagyása iránt.

                     (2)

                     Az 1107/2009/EK rendelet 9. cikke (3) bekezdésének megfelelően Franciaország mint referens tagállam 2016. május 25-én értesítette a kérelmezőt, a többi tagállamot, a Bizottságot és az Európai Élelmiszerbiztonsági Hatóságot (a továbbiakban: Hatóság) a kérelem elfogadhatóságáról.

                     (3)

                     A referens tagállam 2017. június 20-án értékelőjelentés-tervezetet nyújtott be a Bizottsághoz, és megküldte annak egy példányát a Hatóságnak, amely jelentésben értékelte, hogy a hatóanyag várhatóan megfelel-e az 1107/2009/EK rendelet 4. cikkében előírt jóváhagyási kritériumoknak.

                     (4)

                     A Hatóság eleget tett az 1107/2009/EK rendelet 12. cikkének (1) bekezdésében foglaltaknak. Az említett rendelet 12. cikke (3) bekezdésének megfelelően a Hatóság felkérte a kérelmezőt, hogy nyújtson be kiegészítő információkat a tagállamoknak, a Bizottságnak és a Hatóságnak. A referens tagállam által a kiegészítő információkról készített értékelés 2018 májusában aktualizált értékelőjelentés-tervezet formájában került benyújtásra a Hatósághoz.

                     (5)

                     A Hatóság 2018. július 26-án tájékoztatta a kérelmezőt, a tagállamokat és a Bizottságot arra vonatkozó következtetéséről (2), hogy az ABE-IT 56 hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak. A Hatóság nyilvánosságra hozta következtetéseit.

                     (6)

                     A Bizottság 2018. október 23-án a Növények, Állatok, Élelmiszerek és Takarmányok Állandó Bizottsága elé terjesztette az ABE-IT 56 hatóanyagra vonatkozó felülvizsgálati jelentést, 2019. március 22-én pedig az ABE-IT 56 jóváhagyásáról szóló rendelettervezetet.

                     (7)

                     A kérelmező lehetőséget kapott arra, hogy a felülvizsgálati jelentéssel kapcsolatban észrevételeket tegyen.

                     (8)

                     Legalább egy, a hatóanyagot tartalmazó növényvédő szer egy vagy több reprezentatív használata és különösen azoknak a felhasználásoknak a tekintetében, amelyeket megvizsgáltak és a felülvizsgálati jelentésben részletesen ismertettek, megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek. Ezért az ABE-IT 56 jóváhagyása indokolt.

                     (9)

                     A Bizottság továbbá úgy ítéli meg, hogy az ABE-IT 56 az 1107/2009/EK rendelet 22. cikke alapján kis kockázatú hatóanyag. Az ABE-IT 56 nem minősül aggályos anyagnak, és megfelel az 1107/2009/EK rendelet II. mellékletének 5. pontjában meghatározott feltételeknek. Az ABE-IT 56 a Saccharomyces cerevisiae DDSF623 törzséből előállított lizátum frakcionálásának terméke. A Saccharomyces cerevisiae a legszélesebb körben használt élesztő az ipari és kereskedelmi élelmiszer- és italgyártásban, és a környezetben mindenütt jelen van. Sem emberre, sem állatra nézve nem patogén, és nem okoz fertőzést az emberben. Általában természetes módon fordul elő, és nem jelent specifikus kockázatot semmilyen környezeti elemre nézve.

                     (10)

                     Ezért az ABE-IT 56 kis kockázatú hatóanyagként való jóváhagyása 15 éves időszakra indokolt.

                     (11)

                     Az 1107/2009/EK rendelet 13. cikke (4) bekezdésének megfelelően az 540/2011/EU bizottsági végrehajtási rendelet (3) mellékletét ennek megfelelően módosítani kell.

                     (12)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A hatóanyag jóváhagyása
            Az I. mellékletben meghatározott ABE-IT 56 (a Saccharomyces cerevisiae DDSF623 törzséből előállított lizátum komponensei) hatóanyag az ugyanebben a mellékletben foglalt feltételekkel jóváhagyásra kerül.

            2. cikk
            Az 540/2011/EU végrehajtási rendelet módosításai
            Az 540/2011/EU végrehajtási rendelet melléklete e rendelet II. mellékletének megfelelően módosul.

            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 29-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  Conclusion on the peer review of the pesticide risk assessment of the active substance ABE-IT 56 (components of lysate of Saccharomyces cerevisiae strain DDSF623) (Az ABE-IT 56 [a Saccharomyces cerevisiae DDSF623 törzséből előállított lizátum komponensei] hatóanyagú növényvédő szereknél felmerülő kockázatok értékelésének szakmai vizsgálatából levont következtetés) EFSA Journal 2018;16(9):5400, 14 pp. https://doi.org/10.2903/j.efsa.2018.5400.

            (3)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            I. MELLÉKLET

                        Közhasználatú név, Azonosító szám

                        IUPAC-név

                        Tisztaság (1)

                        Jóváhagyás dátuma

                        Jóváhagyás lejárta

                        Egyedi rendelkezések

                        ABE-IT 56 (a Saccharomyces cerevisiae DDSF623 törzséből előállított lizátum komponensei)

                        Tárgytalan

                        1 000  g/kg (hatóanyag)

                        2019. május 20.

                        2034. május 20.

                        Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az ABE-IT 56 (a Saccharomyces cerevisiae DDSF623 törzséből előállított lizátum komponensei) hatóanyagról szóló felülvizsgálati jelentésben és különösen annak I. és II. függelékében található megállapításokat.

               (1)  A hatóanyag azonosítására és specifikációjára vonatkozó további részletek a felülvizsgálati jelentésben találhatók.

            II. MELLÉKLET
            Az 540/2011/EU végrehajtási rendelet mellékletének D. része a következő bejegyzéssel egészül ki:

                           Szám

                           Közhasználatú név, Azonosító szám

                           IUPAC-név

                           Tisztaság (1)

                           Jóváhagyás dátuma

                           Jóváhagyás lejárta

                           Egyedi rendelkezések

                           „16

                           ABE-IT 56 (a Saccharomyces cerevisiae DDSF623 törzséből előállított lizátum komponensei)

                           tárgytalan

                           1 000  g/kg (hatóanyag)

                           2019. május 20.

                           2034. május 20.

                           Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az ABE-IT 56 (a Saccharomyces cerevisiae DDSF623 törzséből előállított lizátum komponensei) hatóanyagról szóló felülvizsgálati jelentésben és különösen annak I. és II. függelékében található megállapításokat.”

               (1)  A hatóanyag azonosítására és specifikációjára vonatkozó további részletek a felülvizsgálati jelentésben találhatók.


title: A Bizottság (EU) 2019/677 végrehajtási rendelete (2019. április 29.) a klórtalonil hatóanyag jóváhagyása megújításának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról és az 540/2011/EU bizottsági végrehajtási rendelet módosításáról (EGT-vonatkozású szöveg.)

text:
                  30.4.2019

                  HU

                  Az Európai Unió Hivatalos Lapja

                  L 114/15

         A BIZOTTSÁG (EU) 2019/677 VÉGREHAJTÁSI RENDELETE
         (2019. április 29.)
         a klórtalonil hatóanyag jóváhagyása megújításának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról és az 540/2011/EU bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére és 78. cikke (2) bekezdésére,
         mivel:

                     (1)

                     A 2005/53/EK bizottsági irányelv (2) felvette a 91/414/EGK tanácsi irányelv (3) I. mellékletébe a klórtalonil hatóanyagot.

                     (2)

                     A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagnak tekintendők, és az 540/2011/EU bizottsági végrehajtási rendelet (4) mellékletének A. részében is fel vannak sorolva.

                     (3)

                     A klórtalonil hatóanyagnak az 540/2011/EU végrehajtási rendelet mellékletének A. részében megállapított jóváhagyása 2019. október 31-én lejár.

                     (4)

                     A 844/2012/EU bizottsági végrehajtási rendelet (5) 1. cikkének megfelelően és az említett cikkben előírt határidőn belül kérelmet nyújtottak be a klórtalonil hatóanyag jóváhagyásának meghosszabbítása iránt.

                     (5)

                     A kérelmezők benyújtották a 844/2012/EU végrehajtási rendelet 6. cikkének megfelelően előírt kiegészítő dokumentációt. A referens tagállam a kérelmet hiánytalannak találta.

                     (6)

                     A referens tagállam a társreferens tagállammal konzultálva elkészítette a jóváhagyás érvényességének meghosszabbítására benyújtott kérelmet értékelő jelentést, amelyet 2016. szeptember 2-án benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.

                     (7)

                     A Hatóság a meghosszabbítási kérelmet értékelő jelentést megküldte észrevételezésre a kérelmezőnek és a tagállamoknak, majd a kapott észrevételeket továbbította a Bizottsághoz. A Hatóság ezenkívül közzétette a kiegészítő összefoglaló dokumentációt.

                     (8)

                     A Hatóság 2017. december 6-án eljuttatta a Bizottsághoz az azzal kapcsolat állásfoglalását (6), hogy a klórtalonil várhatóan megfelel-e az 1107/2009/EK rendelet 4. cikkében előírt jóváhagyási kritériumoknak.

                     (9)

                     A Hatóság kritikus aggályokat fogalmazott meg a felszín alatti vizeknek a klórtalonil metabolitjai általi szennyezésével kapcsolatban. Különösen az R417888, R419492, R471811, SYN507900, M3, M11, M2, M7 és M10 metabolitok 0,1 μg/L parametrikus érték fölötti előfordulása várható valamennyi vonatkozó forgatókönyv szerint a klórtalonil összes javasolt felhasználása tekintetében. Ezért jelenleg nem állapítható meg, hogy a klórtalonil metabolitjainak a felszín alatti vizekben való jelenléte nem eredményez elfogadhatatlan hatást a felszín alatti vizekre és nem fejt ki káros hatást az emberi egészségre az 1107/2009/EK rendelet 4. cikke (3) bekezdése b) pontjának megfelelően. A Hatóság továbbá nem zárhatta ki a genotoxicitással kapcsolatos aggályokat azon maradékanyagok vonatkozásában, amelyeknek a fogyasztók ki lesznek téve, és valamennyi értékelt felhasználási cél tekintetében magas kockázatot állapított meg a kétéltűekre és a halakra nézve.

                     (10)

                     Ezen túlmenően a kockázatértékelés több területét nem lehetett véglegesíteni, mert a dokumentáció nem tartalmazott elegendő adatot. Mindenekelőtt a fogyasztók étrendi expozícióból eredő kockázatának értékelését nem tudták lezárni olyan adatok hiányában, amelyek megerősítik a növényekben található maradékanyag meghatározását, valamint az állatállomány expozíciójának értékelését sem, beleértve egy metabolit toxikológiai értékelését is.

                     (11)

                     Ezenkívül a klórtalonil az 1272/2008/EK európai parlamenti és tanácsi rendelet (7) értelmében a 2. kategóriába tartozó karcinogén anyag, ugyanakkor a Hatóság állásfoglalásában az szerepel, hogy a klórtalonilt az 1B. kategóriába tartozó karcinogén anyagként kell besorolni. A figyelembe vett reprezentatív felhasználások esetében a 396/2005/EK rendelet 18. cikke (1) bekezdésének b) pontjában említett szermaradék-határértéket nem lehetett megerősíteni a növényi és állati eredetű termékek esetében, mivel a kockázatértékeléshez használt maradékanyag-meghatározáshoz szükséges, a metabolitok nagyságrendjére és toxicitására vonatkozó adatok nem állnak rendelkezésre. Következésképpen az 1107/2009/EK rendelet II. mellékletének 3.6.3. pontjában előírt követelmény nem teljesül.

                     (12)

                     A Bizottság felkérte a kérelmezőket, hogy nyújtsák be észrevételeiket a Hatóság állásfoglalásáról, valamint – a 844/2012/EU végrehajtási rendelet 14. cikke (1) bekezdése harmadik albekezdésének megfelelően – a hosszabbításra vonatkozó jelentés tervezetéről. A kérelmezők benyújtották észrevételeiket, és azokat a Bizottság alaposan megvizsgálta.

                     (13)

                     A kérelmezők által felhozott érvek azonban nem tudták eloszlatni az anyaggal kapcsolatos aggályokat.

                     (14)

                     Ennek következtében nem lehetett megállapítani, hogy legalább egy növényvédő szer egy vagy több reprezentatív felhasználásának vonatkozásában teljesülnének az 1107/2009/EK rendelet 4. cikkében előírt jóváhagyási kritériumok. Ezért az említett rendelet 20. cikke (1) bekezdése b) pontjának megfelelően helyénvaló úgy rendelkezni, hogy a klórtalonil hatóanyag jóváhagyása ne kerüljön meghosszabbításra.

                     (15)

                     Az 540/2011/EU végrehajtási rendeletet ezért ennek megfelelően módosítani kell.

                     (16)

                     A tagállamok számára időt kell biztosítani a klórtalonil tartalmú növényvédő szerekre vonatkozó engedélyek visszavonására.

                     (17)

                     Amennyiben a tagállamok az 1107/2009/EK rendelet 46. cikke értelmében türelmi időt biztosítanak a klórtalonilt tartalmazó növényvédő szerek tekintetében, ez az időszak legfeljebb 2020. május 20-ig tarthat.

                     (18)

                     Az (EU) 2018/1262 bizottsági végrehajtási rendelet (8)2019. október 31-ig meghosszabbította a klórtalonil jóváhagyási időszakát annak érdekében, hogy a jóváhagyás meghosszabbítására irányuló eljárás az anyag jóváhagyásának lejártát megelőzően befejeződhessen. Ugyanakkor mivel a jóváhagyás meg nem hosszabbítására vonatkozó határozathozatalra a lejárat kiterjesztett időpontja előtt került sor, ezt a rendeletet minél előbb alkalmazni kell.

                     (19)

                     E rendelet nem sérti a kérelmezők azon jogát, hogy az 1107/2009/EK rendelet 7. cikkével összhangban a klórtalonilra vonatkozóan újabb kérelmet nyújtsanak be.

                     (20)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Hatóanyag jóváhagyásának meg nem hosszabbítása
            A klórtalonil hatóanyag jóváhagyása nem kerül meghosszabbításra.

            2. cikk
            Az 540/2011/EU végrehajtási rendelet módosításai
            Az 540/2011/EU végrehajtási rendelet mellékletének A. részében található táblázat klórtalonilra vonatkozó 101. sorát el kell hagyni.

            3. cikk
            Átmeneti intézkedések
            A tagállamok legkésőbb 2019. november 20-ig visszavonják a klórtalonil hatóanyagú növényvédő szerekre vonatkozó engedélyeket.

            4. cikk
            Türelmi idő
            A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2020. május 20-ig le kell járnia.

            5. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 29-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  A Bizottság 2005/53/EK irányelve (2005. szeptember 16.) a 91/414/EGK tanácsi irányelvnek a klórtalonil, klórtoluron, cipermetrin, daminozid és tiofanát-metil hatóanyagként való felvételének céljából történő módosításáról (HL L 241., 2005.9.17., 51. o.).

            (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).

            (4)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

            (6)  EFSA (Európai Élelmiszerbiztonsági Hatóság), 2016. Conclusion on the peer review of the pesticide risk assessment of the active substance tribenuron (Állásfoglalás a klórtalonil hatóanyagot tartalmazó növényvédő szereknél felmerülő kockázatok értékelésének szakmai vizsgálatáról). EFSA Journal 2018;16(1):5126, 40 o.; https://doi.org/10.2903/j.efsa.2018.5126.

            (7)  Az Európai Parlament és a Tanács 1272/2008/EK rendelete (2008. december 16.) az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).

            (8)  A Bizottság (EU) 2018/1262 végrehajtási rendelete (2018. szeptember 20.) az 540/2011/EU végrehajtási rendeletnek az 1-metil-ciklopropén, a béta-ciflutrin, a klórtalonil, a klórtoluron, a klomazon, a cipermetrin, a daminozid, a deltametrin, a dimeténamid-p, a diuron, a fludioxonil, a flufenacet, a flurtamon, a fosztiazát, az indoxakarb, az MCPA, az MCPB, a proszulfokarb, a tiofanát-metil és a tribenuron hatóanyagokra megállapított jóváhagyás érvényessége tekintetében történő módosításáról (HL L 238., 2018.9.21., 62. o.).


title: A Bizottság (EU) 2019/717 végrehajtási rendelete (2019. május 8.) az izoxaflutol hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, valamint az 540/2011/EU bizottsági végrehajtási rendelet mellékletének módosításáról (EGT-vonatkozású szöveg.)

text:
                  10.5.2019

                  HU

                  Az Európai Unió Hivatalos Lapja

                  L 122/44

         A BIZOTTSÁG (EU) 2019/717 VÉGREHAJTÁSI RENDELETE
         (2019. május 8.)
         az izoxaflutol hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, valamint az 540/2011/EU bizottsági végrehajtási rendelet mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére,
         mivel:

                     (1)

                     A 2003/68/EK bizottsági irányelv (2) felvette a 91/414/EGK tanácsi irányelv (3) I. mellékletébe az izoxaflutol hatóanyagot.

                     (2)

                     A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagoknak tekintendők, és az 540/2011/EU bizottsági végrehajtási rendelet (4) mellékletének A. részében is fel vannak sorolva.

                     (3)

                     Az izoxaflutol hatóanyagnak az 540/2011/EU végrehajtási rendelet mellékletének A. részében megállapított jóváhagyása 2019. július 31-én lejár.

                     (4)

                     A 844/2012/EU bizottsági végrehajtási rendelet (5) 1. cikkének megfelelően és az említett cikkben előírt határidőn belül kérelmet nyújtottak be az izoxaflutol hatóanyag jóváhagyásának meghosszabbítása iránt.

                     (5)

                     A kérelmező benyújtotta a 844/2012/EU végrehajtási rendelet 6. cikkének megfelelően előírt kiegészítő dokumentációt. A referens tagállam a kérelmet hiánytalannak találta.

                     (6)

                     A referens tagállam a társreferens tagállammal konzultálva elkészítette a meghosszabbítási kérelmet értékelő jelentést, amelyet 2015. január 28-án benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.

                     (7)

                     A Hatóság a meghosszabbítási kérelmet értékelő jelentést megküldte észrevételezésre a kérelmezőnek és a tagállamoknak, majd a kapott észrevételeket továbbította a Bizottsághoz. A Hatóság ezenkívül közzétette a kiegészítő összefoglaló dokumentációt.

                     (8)

                     A Hatóság 2016. február 18-án eljuttatta a Bizottsághoz az azzal kapcsolatban levont következtetéseit (6), hogy az izoxaflutol várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Bizottság 2016. július 12-én ismertette az izoxaflutolra vonatkozó hosszabbítási jelentés elsődleges tervezetét a Növények, Állatok, Élelmiszerek és Takarmányok Állandó Bizottságával.

                     (9)

                     A 2018. november 10. óta alkalmazandó (EU) 2018/605 bizottsági rendelet (7) által bevezetett, az endokrin károsító tulajdonságok azonosítására szolgáló új kritériumokat illetően a Hatóság arra a következtetésre jutott, hogy – noha nem álltak rendelkezésre nem célszervezeteket vizsgáló külön tanulmányok – nagyon valószínűtlen, hogy az izoxaflutol a tudományos bizonyítékok alapján endokrin károsító anyag lenne, és nincs szükség további vizsgálatokra. A Bizottság szerint ezért az izoxaflutol nem tekinthető endokrin károsító tulajdonságú anyagnak.

                     (10)

                     Legalább egy, izoxaflutolt tartalmazó növényvédő szer egy vagy több reprezentatív felhasználása tekintetében megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek.

                     (11)

                     Az izoxaflutol jóváhagyásának meghosszabbítására vonatkozó kockázatértékelés korlátozott számú reprezentatív felhasználáson alapul, ez azonban nem korlátozza azon felhasználásokat, amelyek tekintetében az izoxaflutolt tartalmazó növényvédő szerek engedélyezhetők. Ezért nem indokolt fenntartani a gyomirtó szerként való felhasználásra történő korlátozást. Helyénvaló tehát meghosszabbítani az izoxaflutol jóváhagyását.

                     (12)

                     Az 1107/2009/EK rendelet 14. cikke (1) bekezdésének a rendelet 6. cikkével összefüggésben értelmezett rendelkezései alapján, valamint a jelenlegi tudományos és műszaki ismeretek fényében azonban bizonyos feltételeket és korlátozásokat elő kell írni. Különösen indokolt további megerősítő információkat kérni.

                     (13)

                     A Hatóság következtetésében összefoglalt, rendelkezésre álló tudományos információk alapján a Bizottság úgy véli, hogy az izoxaflutol nem rendelkezik endokrin károsító tulajdonságokkal. Ugyanakkor az 1107/2009/EK rendelet II. melléklete 2.2. pontjának b) alpontjával összhangban az e következtetés megbízhatóságának növelése érdekében a kérelmezőnek rendelkezésre kell bocsátania az (EU) 2018/605 bizottsági rendelettel módosított 1107/2009/EK rendelet II. mellékletének 3.6.5. és 3.8.2. pontjában meghatározott jóváhagyási kritériumok frissített értékelését, összhangban az endokrin károsító anyagok azonosítására szolgáló útmutatóval (8).

                     (14)

                     Az 540/2011/EU végrehajtási rendeletet ezért ennek megfelelően módosítani kell.

                     (15)

                     E rendeletet az izoxaflutol hatóanyag jóváhagyásának lejárati dátumát követő naptól kell alkalmazni.

                     (16)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A hatóanyag jóváhagyásának meghosszabbítása
            Az I. mellékletben meghatározott izoxaflutol hatóanyag jóváhagyása az ugyanabban a mellékletben foglalt feltételekkel meghosszabbításra kerül.

            2. cikk
            Az 540/2011/EU végrehajtási rendelet módosításai
            Az 540/2011/EU végrehajtási rendelet melléklete e rendelet II. mellékletének megfelelően módosul.

            3. cikk
            Hatálybalépés és az alkalmazás kezdőnapja
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2019. augusztus 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 8-án.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  A Bizottság 2003/68/EK irányelve (2003. július 11.) a 91/414/EGK tanácsi irányelvnek a trifloxistrobin, a karfentrazon-etil, a mezotrion, a fenamidon és az izoxaflutol hatóanyagként való felvétele tekintetében történő módosításáról (HL L 177., 2003.7.16., 12. o.).

            (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).

            (4)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

            (6)  EFSA (Európai Élelmiszerbiztonsági Hatóság), 2016. Conclusion on the peer review of the pesticide risk assessment of the active substance isoxaflutole (Az izoxaflutol hatóanyagú növényvédő szereknél felmerülő kockázatok értékelésének szakmai vizsgálatából levont következtetés). EFSA Journal 2016;14(3):4416, 115 o. doi:10.2903/j.efsa.2016.4416. Online elérhető a következő címen: www.efsa.europa.eu

            (7)  A Bizottság (EU) 2018/605 rendelete (2018. április 19.) az 1107/2009/EK rendelet II. mellékletének az endokrin károsító tulajdonságok meghatározására szolgáló tudományos kritériumok megállapítása tekintetében történő módosításáról (HL L 101., 2018.4.20., 33. o.).

            (8)  Guidance for the identification of endocrine disruptors in the context of Regulations (EU) No 528/2012 and (EC) No 1107/2009 (Útmutató az endokrin károsító anyagok azonosításához az 528/2012/EU és az 1107/2009/EK rendelet összefüggésében). https://efsa.onlinelibrary.wiley.com/doi/full/10.2903/j.efsa.2018.5311

            I. MELLÉKLET

                        Közhasználatú név, Azonosító szám

                        IUPAC-név

                        Tisztaság (1)

                        Jóváhagyás dátuma

                        Jóváhagyás lejárta

                        Egyedi rendelkezések

                        Izoxaflutol
                        CAS-szám: 141112-29-0
                        CIPAC-szám: 575

                        (5-ciklopropil-1,2-oxazol-4-il)(α,α,α-trifluor-2-mezil-p-tolil)metanon

                        ≥ 972 g/kg

                        2019. augusztus 1.

                        2034. július 31.

                        Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az izoxaflutolról szóló hosszabbítási jelentésben és különösen annak I. és II. függelékében található megállapításokat.
                        Az átfogó értékelésben a tagállamoknak fokozott figyelmet kell fordítaniuk a következőkre:

                                    —

                                    a felszín alatti vizek védelme, ha az anyagot érzékeny talajú és/vagy érzékeny éghajlati adottságú régiókban alkalmazzák;

                                    —

                                    a vízi szervezetek, a vadon élő emlősök és a nem célzott szárazföldi növények védelme.

                              A felhasználási feltételek között adott esetben kockázatcsökkentő intézkedéseknek is szerepelniük kell.
                        A felszíni vagy felszín alatti vizek ivóvíz nyerése céljából történő kitermelése esetén a kérelmező köteles megerősítő információkat benyújtani a Bizottságnak, a tagállamoknak és a Hatóságnak a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatásról. Az említett információkat a kérelmező köteles az azt az időpontot követő két éven belül benyújtani, amikor a Bizottság útmutatót tesz közzé a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatás értékelésére vonatkozóan.
                        A kérelmezőnek emellett 2021. május 10-ig frissített értékelést kell benyújtania annak megerősítésére, hogy az izoxaflutol az (EU) 2018/605 bizottsági rendelettel módosított 1107/2009/EK rendelet II. mellékletének 3.6.5. és 3.8.2. pontja értelmében és az endokrin károsító anyagok azonosítására szolgáló útmutatóval (2) összhangban nem minősül endokrin károsító anyagnak.

               (1)  A hatóanyagok azonosításával és specifikációjával kapcsolatban további részletek a hosszabbítási jelentésben találhatók.

               (2)  Guidance for the identification of endocrine disruptors in the context of Regulations (EU) No 528/2012 and (EC) No 1107/2009 (Útmutató az endokrin károsító anyagok azonosításához az 528/2012/EU és az 1107/2009/EK rendelet összefüggésében) https://efsa.onlinelibrarv.wilev.com/doi/epdt710.2903/i.efsa.2018.5311

            II. MELLÉKLET
            Az 540/2011/EU végrehajtási rendelet melléklete az alábbiak szerint módosul:

                        1.

                        az A. részben az izoxaflutolra vonatkozó 63. bejegyzést el kell hagyni;

                        2.

                        a B. rész a következő bejegyzéssel egészül ki:

                                    „134

                                    Izoxaflutol
                                    CAS-szám: 141112-29-0
                                    CIPAC-szám: 575

                                    (5-ciklopropil-1,2-oxazol-4-il)(α,α,α-trifluor-2-mezil-p-tolil)metanon

                                    ≥ 972 g/kg

                                    2019. augusztus 1.

                                    2034. július 31.

                                    Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az izoxaflutolról szóló hosszabbítási jelentésben és különösen annak I. és II. függelékében található megállapításokat.
                                    Az átfogó értékelésben a tagállamoknak fokozott figyelmet kell fordítaniuk a következőkre:

                                                —

                                                a felszín alatti vizek védelme, ha az anyagot érzékeny talajú és/vagy érzékeny éghajlati adottságú régiókban alkalmazzák;

                                                —

                                                a vízi szervezetek, a vadon élő emlősök és a nem célzott szárazföldi növények védelme.

                                          A felhasználási feltételek között adott esetben kockázatcsökkentő intézkedéseknek is szerepelniük kell.
                                    A felszíni vagy felszín alatti vizek ivóvíz nyerése céljából történő kitermelése esetén a kérelmező köteles megerősítő információkat benyújtani a Bizottságnak, a tagállamoknak és a Hatóságnak a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatásról. Az említett információkat a kérelmező köteles az azt az időpontot követő két éven belül benyújtani, amikor a Bizottság útmutatót tesz közzé a vízkezelési eljárások által a felszíni és a felszín alatti vizekben jelen lévő szermaradékok jellegére gyakorolt hatás értékelésére vonatkozóan.
                                    A kérelmezőnek emellett 2021. május 10-ig frissített értékelést kell benyújtania annak megerősítésére, hogy az izoxaflutol az (EU) 2018/605 bizottsági rendelettel módosított 1107/2009/EK rendelet II. mellékletének 3.6.5. és 3.8.2. pontja értelmében és az endokrin károsító anyagok azonosítására szolgáló útmutatóval (*1) összhangban nem minősül endokrin károsító anyagnak.

               (*1)  Guidance for the identification of endocrine disruptors in the context of Regulations (EU) No 528/2012 and (EC) No 1107/2009 (Útmutató az endokrin károsító anyagok azonosításához az 528/2012/EU és az 1107/2009/EK rendelet összefüggésében). https://efsa.onlinelibrarv.wilev.com/doi/epdt710.2903/i.efsa.2018.5311”


title: A Bizottság (EU) 2019/778 végrehajtási rendelete (2019. május 16.) az 1305/2014/EU rendeletnek a változáskezelés tekintetében történő módosításáról (EGT-vonatkozású szöveg.)

text:
                  27.5.2019

                  HU

                  Az Európai Unió Hivatalos Lapja

                  LI 139/356

         A BIZOTTSÁG (EU) 2019/778 VÉGREHAJTÁSI RENDELETE
         (2019. május 16.)
         az 1305/2014/EU rendeletnek a változáskezelés tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vasúti rendszer Európai Unión belüli kölcsönös átjárhatóságáról szóló, 2016. május 11-i (EU) 2016/797 európai parlamenti és tanácsi irányelvre (1) és különösen annak 5. cikke (11) bekezdésére,
         mivel:

                     (1)

                     Az (EU) 2016/796 európai parlamenti és tanácsi rendelet (2) 19. cikke előírja, hogy az Európai Unió Vasúti Ügynöksége (a továbbiakban: Ügynökség) ajánlásokat fogalmazzon meg a Bizottság számára az átjárhatósági műszaki előírásokra (ÁME-k) és azok felülvizsgálatára vonatkozóan az (EU) 2016/797 irányelv 5. cikkének megfelelően, valamint gondoskodjon az ÁME-knek a műszaki fejlődéshez, a piaci trendekhez és a társadalmi követelményekhez való hozzáigazításáról.

                     (2)

                     Az (EU) 2017/1474 felhatalmazáson alapuló bizottsági határozat (3) 13. cikke előírja, hogy a fuvarozási telematikai alkalmazásokra vonatkozó ÁME módosított változáskezelési eljárásának meghatározása céljából az 1305/2014/EU bizottsági rendelet (4) mellékletének 7.2. szakaszát módosítani kell.

                     (3)

                     Az (EU) 2016/796 rendelet 5. cikkével összhangban munkacsoportot hoztak létre a fuvarozási telematikai alkalmazásokra vonatkozó ÁME 7.2. szakaszának módosítására vonatkozó ajánlás kidolgozására.

                     (4)

                     Az Ügynökség 2018. április 20-án ajánlást terjesztett a Bizottság elé az 1305/2014/EU rendelet melléklete 7.2. szakaszának felülvizsgálatára vonatkozóan.

                     (5)

                     Az 1305/2014/EU rendelet mellékletének a fuvarozási telematikai alkalmazásokra vonatkozó ÁME-vel kapcsolatos 7.2. szakaszát ennek megfelelően módosítani kell.

                     (6)

                     A fuvarozási telematikai alkalmazásokra vonatkozó ÁME-ben hivatkozott vonatkozó műszaki dokumentumok jegyzékét naprakésszé kell tenni.

                     (7)

                     Az e rendeletben előírt intézkedések összhangban vannak az (EU) 2016/797 irányelv 51. cikkének (1) bekezdése szerint létrehozott bizottság véleményével,

               ELFOGADTA EZT A RENDELETET:

            1. cikk
            Az 1305/2014/EU rendelet mellékletének 7.2. szakasza helyébe e rendelet I. melléklete lép.

            2. cikk
            Az 1305/2014/EU rendelet (a fuvarozási telematikai alkalmazásokra vonatkozó ÁME) mellékletének I. függeléke helyébe e rendelet II. mellékletének szövege lép.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 16-án.

                  a Bizottság részéről

                  az elnök

               Jean-Claude JUNCKER

            (1)  HL L 138., 2016.5.26., 44. o.

            (2)  Az Európai Parlament és a Tanács (EU) 2016/796 rendelete (2016. május 11.) az Európai Unió Vasúti Ügynökségéről és a 881/2004/EK rendelet hatályon kívül helyezéséről (HL L 138., 2016.5.26., 1. o.).

            (3)  A Bizottság (EU) 2017/1474 felhatalmazáson alapuló határozata (2017. június 8.) az (EU) 2016/797 európai parlamenti és tanácsi irányelvnek az átjárhatósági műszaki előírások kidolgozásával, elfogadásával és felülvizsgálatával kapcsolatos konkrét célkitűzések tekintetében történő kiegészítéséről (HL L 210., 2017.8.15., 5. o.).

            (4)  A Bizottság 1305/2014/EU rendelete (2014. december 11.) az Európai Unió vasúti rendszerének a fuvarozási szolgáltatások telematikai alkalmazásai elnevezésű alrendszerére vonatkozó átjárhatósági műszaki előírásokról és a 62/2006/EK rendelet hatályon kívül helyezéséről (HL L 356., 2014.12.12., 438. o.).

            I. MELLÉKLET
            Az 1305/2014/EU rendelet mellékletének 7.2. szakasza helyébe a következő szöveg lép:

               „7.2.   Változáskezelés

               7.2.1.   Változáskezelési eljárás

               Változáskezelési eljárásokat kell kidolgozni a változás költségeinek és hasznainak megfelelő elemzése és a változások ellenőrzött módon való megvalósítása érdekében. Az Ügynökség meghatározza, bevezeti, támogatja és kezeli ezeket az eljárásokat, amelyek a következőket tartalmazzák:

                           —

                           a változást megindokoló műszaki megkötések azonosítása,

                           —

                           annak megállapítása, hogy ki a felelős a változást megvalósító eljárásokért,

                           —

                           a végrehajtandó változások jóváhagyási eljárása,

                           —

                           a változáskezelésre, a kibocsátásra, az áttérésre és a teljes körű bevezetésre vonatkozó politika,

                           —

                           a részletes előírások kezelésével és azok minőségbiztosításával és konfigurációkezelésével kapcsolatos feladatok meghatározása.

                     A Változáskezelési Tanácsot (CCB) az Ügynökség, a vasúti ágazat képviseleti szervezetei, valamint a tagállamok alkotják. A felek efféle társulásának biztosítania kell a végrehajtandó változások távlati szemléletét és következményeinek átfogó értékelését. A CCB-t végül az Ügynökség hatásköre alá kell vonni.
               7.2.2.   Az e rendelet I. függelékében felsorolt dokumentációkra vonatkozó különleges változáskezelési folyamat

               Az e rendelet I. függelékében felsorolt dokumentációkra vonatkozó változáskezelést az Ügynökség határozza meg az alábbi kritériumok szerint:

                           1.

                           A dokumentációk megváltoztatása iránti kérelmeket a tagállamokon, a vasúti ágazatnak az (EU) 2016/796 európai parlamenti és tanácsi rendelet (*1) 38. cikke (4) bekezdésének meghatározása szerint, európai szinten működő képviseleti szervezetein vagy a fuvarozási telematikai alkalmazásokra vonatkozó ÁME irányítóbizottságán keresztül kell benyújtani.

                           2.

                           Az Ügynökség összegyűjti és tárolja a változtatás iránti kérelmeket.

                           3.

                           Az Ügynökség átadja a változtatás iránti kérelmeket a megfelelő munkacsoportjának, amely értékeli azokat, majd javaslatot készít, adott esetben gazdasági értékelés kíséretében.

                           4.

                           Az Ügynökség ezt követően eljuttatja a változtatás iránti kérelmet és a kapcsolódó javaslatot a Változáskezelési Tanácshoz, amely jóváhagyja, elutasítja vagy elhalasztja a változtatás iránti kérelmet.

                           5.

                           Amennyiben a változtatás iránti kérelmet nem hagyták jóvá, az Ügynökség vagy elküldi a kérelmezőnek az elutasítás okát, vagy további információkat kér a változtatás iránti kérelem tervezetével kapcsolatban.

                           6.

                           A változtatás iránti kérelem jóváhagyása esetében sor kerül a műszaki dokumentáció módosítására.

                           7.

                           Amennyiben a változtatás iránti kérelem jóváhagyásáról nem születik konszenzus, az Ügynökség az I. függelékben felsorolt dokumentumok naprakésszé tételére vonatkozó ajánlást nyújt be a Bizottságnak a dokumentumok új változatának tervezetével, a változtatás iránti kérelmekkel és azok gazdasági értékelésével együtt, és honlapján közzéteszi ezeket a dokumentumokat.

                           8.

                           A műszaki dokumentáció új változatát és a jóváhagyott változtatás iránti kérelmeket közzé kell tenni az Ügynökség honlapján. Az Ügynökség folyamatosan tájékoztatja a tagállamokat a 2008/57/EK irányelv 29. cikkének (1) bekezdése szerint létrehozott bizottságon keresztül.

                           9.

                           Amennyiben a változtatás iránti kérelem szükségessé tenné a fuvarozási telematikai alkalmazásokra vonatkozó ÁME jogi szövegének módosítását, az Ügynökség kérelmet küld az Európai Bizottságnak, hogy az kérje a fuvarozási telematikai alkalmazásokra vonatkozó ÁME felülvizsgálatát és/vagy az Ügynökség műszaki véleményét.

                     Amennyiben a változáskezelés a személyszállítási telematikai alkalmazásokra vonatkozó ÁME-n belül gyakran használt elemeket érint, akkor a legelőnyösebb szinergiák elérése érdekében a változtatásokat úgy kell végrehajtani, hogy a megvalósított, személyszállítási telematikai alkalmazásokra vonatkozó ÁME-nek való megfelelés továbbra is fennálljon.

               (*1)  Az Európai Parlament és a Tanács (EU) 2016/796 rendelete (2016. május 11.) az Európai Unió Vasúti Ügynökségéről és a 881/2004/EK rendelet hatályon kívül helyezéséről (HL L 138., 2016.5.26., 1. o.).””

            II. MELLÉKLET
            Az 1305/2014/EU rendelet mellékletének I. függeléke helyébe a következő szöveg lép:

                     „I. függelék

                        A műszaki dokumentációk jegyzéke

                                 Sorszám

                                 Hivatkozás

                                 Cím

                                 1.

                                 ERA-TD-100

                                 FTA ÁME – A.5. MELLÉKLET: AZ FTA ÁME ÜZENETEINEK SZEMLÉLTETŐ ÉS FOLYAMATÁBRÁI

                                 2.

                                 ERA-TD-101

                                 D.2. melléklet: A. függelék (Kocsi/intermodális rakodási egység útvonaltervezése)

                                 3.

                                 ERA-TD-102

                                 D.2. melléklet: B. függelék – Kocsi- és intermodális egységek üzemeltetési
                                 adatbázisa (WIMO)

                                 4.

                                 ERA-TD-103

                                 D.2. melléklet: C. függelék – Referenciafájlok

                                 5.

                                 ERA-TD-104

                                 D.2. melléklet: E. függelék – Közös interfész

                                 6.

                                 ERA-TD-105

                                 D.2. melléklet: F. függelék – FTA ÁME adat- és üzenetmodell

               ”